jkorsvik/nowiki_second_scrape_merged huggingface dataset:
Walter Burley Griffin

Walter Burley Griffin (født 1876 i Maywoord, Illinois i USA, død 1937 i Lucknow, India) var en amerikansk arkitekt og byplanlegger.
Etter at han ble gift med arkitekten Marion Mahony Griffin i 1911 er begges karrierer tett knyttet sammen. De hadde begge arbeidet i Frank Lloyd Wright sitt studio. Mahony Griffin og Griffin samarbeidet om flere hundre prosjekter i USA, Australia og India, inkludert den prisvinnende byplanen for Australias hovedstad, Canberra i 1912.


== Referanser ==


== Eksterne lenker ==
Kort biografi på prairiestyles.com
Kort biografi på greatbuildings.com
Lengre biografi
Limnocassis

Limnocassis er en slekt av biller som tilhører familiegruppen bladbiller (Chrysomelidae).


== Utseende ==
Nokså små (3-4 millimeter), avlangt ovale, blanke, ensfarget gullige (i alle fall på døde eksemplarer) skjoldbiller. Antennene er trådformede og middels lange. Sett fra siden er de hvelvede. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen avlangt oval, bredest noe foran midten av dekkvingene. Pronotum er rundet, dekkvingenes "skuldre" spisst framskytende. Oversiden er tett og kraftig punktert, punktene på dekkvingene i alle fall delvis ordnet i rader.


== Levevis ==
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Arten lever på planter i slekten Zizyphus (Rhamnaceae).


== Utbredelse ==
Artene er utbredt i Sør-Afrika og Zimbabwe.


== Systematisk inndeling ==
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Skjoldbiller, Cassidinae Stephens, 1831
stamme (tribe) Cassidini Gyllenhal, 1813 – eneste gruppe som er representert i Europa
slekten Limnocassis Spaeth, 1952
Limnocassis compacta Borowiec & Sekerka, 2015
Limnocassis pumilio (Boheman, 1854)
Limnocassis regularis Borowiec & Sekerka, 2015


== Referanser ==


== Litteratur ==
Borowiec, L. 1999. A world catalogue of the Cassidinae (Coleoptera: Chrysomelidae). Biologica Silesiae, Wroclaw.
L. Borowiec & L. Sekerka (2015) On the genus Limnocassis Spaeth, with description of two new species from South Africa (Coleoptera: Chrysomelidae: Cassidinae). Mal:Zootaxa 3999: 272-278. [1]
Limnocassis på ITIS


== Eksterne lenker ==
(en) Limnocassis i Encyclopedia of Life 
(en) Limnocassis i Global Biodiversity Information Facility 
(en) Limnocassis hos ITIS 
Cassidinae of the world – an interactive manual (Coleoptera: Chrysomelidae)
(en) Cassidinae – kategori av bilder, video eller lyd på Commons
Helocassis

Helocassis er en slekt av biller som tilhører familiegruppen bladbiller (Chrysomelidae).


== Utseende ==
Nokså små, ovale, blanke, gulaktige (i alle fall på døde eksemplarer, gjerne mer grønnlig hos levende) skjoldbiller midtpartiet av pronotum og den midtre, opphøyde delen av dekkvingene svartbrune, den mørke fargen gjerne med utløpere utover slik at det dannes en mer eller mindre "X"-formet, mørk tegning. Antennene er trådformede og middels lange. Sett fra siden er de spisst hvelvede. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen avlangt oval, bredest noe foran midten av dekkvingene. Pronotum er rundet, dekkvingenes "skuldre" litt framskytende. Oversiden er spredt og kraftig punktert.


== Levevis ==
Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Artene kan finnes på planter i søtvierfamilien og kurvplantefamilien.


== Utbredelse ==
Slekten er utbredt fra Michigan og Massachusetts i nord til det sørlige Brasil i sør.


== Systematisk inndeling ==
Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Skjoldbiller, Cassidinae Stephens, 1831
stamme (tribe) Cassidini Gyllenhal, 1813 – eneste gruppe som er representert i Europa
slekten Helocassis Spaeth, 1952
Helocassis clavata (Fabricius, 1798)
Helocassis crucipennis (Boheman, 1855)
Helocassis distorta (Boheman, 1855)
Helocassis flavorugosa (Boheman, 1855)
Helocassis flexuosa (Boheman, 1855)
Helocassis incurva (Boheman, 1855)
Helocassis maculicollis (Champion, 1894)
Helocassis testudinaria (Boheman, 1855)


== Referanser ==


== Litteratur ==
Borowiec, L. 1999. A world catalogue of the Cassidinae (Coleoptera: Chrysomelidae). Biologica Silesiae, Wroclaw.
Helocassis på ITIS


== Eksterne lenker ==
(en) Helocassis i Encyclopedia of Life 
(en) Helocassis i Global Biodiversity Information Facility 
(en) Helocassis hos ITIS 
(en) Helocassis hos NCBI 
(en) Kategori:Helocassis – bilder, video eller lyd på Wikimedia Commons 
Cassidinae of the world – an interactive manual (Coleoptera: Chrysomelidae)
(en) Cassidinae – kategori av bilder, video eller lyd på Commons
Endring av kommunenavn 1900–1940

Endring av kommunenavn 1900–1940 er en oversikt over norske kommuner som fikk endret sine navn ved kongelig resolusjoner om skrivemåten i årene 1900–1940.


== Lovtekster ==


=== 6. januar 1908 ===
Kongelig resolution, hvorved bestemmes:I. at følgende geistlige og civile inddelingsnavn i Nordlands amt, sc. [se liste under] for eftertiden blir at skrive saaledes:
II. at følgende geistlige og civile inddelingsnavn i Tromsø amt, sc. [se liste under] for eftertiden blir at skrive saaledes:


=== 19. august 1908 ===
Kongelig resolution, hvorved den ved kongelig resolution av 6. januar 1908 fastsatte skrivemaate "Beiara" for det geistlige og civile inddelingsnavn Beieren i Nordlands amt forandres til "Beiarn"


=== 3. november 1917 ===
Kongelig resolution, hvorved bestemmes:A. Overensstemmelse med de principer, som ligger til grund for den forandring av en del herredsnavns skrivemaate, som blev fastsat ved kongelig resolution av 6. januar 1908, skal nedennævnte inddelingsnavn herefter skrives saaledes:


== Endrede kommunenavn ==


== Se også ==
Lov om forandring av rikets inddelingsnavn


== Kilder ==
Norsk Lovtidend, nb.no
Norsk Lovtidende. Grøndahl. 1908. s. 24, 356. 
Norsk Lovtidende. Grøndahl. 1917. s. 1057-62. 
Stortingsforhandlinger - Utredning om landets inddelingsnavne. Oslo: [Forvaltningstjenestene]. 1918. s. (1681-98.
Vitenskapsåret 1732

Vitenskapsåret 1732 er en oversikt over hendelser, prisvinnere, fødte og avdøde personer med tilknytning til vitenskap i 1732.


== Astronomi ==
Den franske astronomen Joseph-Nicolas Delisle utvikler Delisleskalaen for temperatur.


== Fysikk ==
12. november − Henri Pitot presenterer det første pitotrøret for Det franske vitenskapsakademiet.
Pierre Louis Maupertuis får publisert verket  «Discours sur les différentes figures des astres» (Taler om stjernenes foskjellige figurer), der han videreformidler Newtons teorier..


== Teknologi ==
Verdens første fyrskip blir oppankret ved the The Nore i Themsen.


== Kjemi ==
Herman Boerhaave får publisert verket «Elementa chemiae», verdens første lærebok i kjemi. Leiden.


== Biologi ==
12 mai − Carl Linnaeus begynner en reise til Lappland på oppdrag av Kungliga Vetenskaps-Societeten i Uppsala.


== Institusjoner ==
Et professorat i kjemi blir opprettet ved Universitetet i Leiden.


== Prisvinnere ==
Copleymedaljen: Stephen Gray, engelsk astronom (den første mottakeren av medaljen, som han fikk for andre året på rad.


== Fødsler ==


== Dødsfall ==

		
		


== Referanser ==
Bygg og bevar

Nettportalen Bygg og Bevar er et samarbeidsprogram mellom Klima- og miljødepartementet og Byggenæringens Landsforening. Nettsiden skal spre kunnskap om hvordan gamle hus skal vedlikeholdes og settes i stand i tråd med bygningens alder, konstruksjon, materialbruk, stil og lokale egenart.
Programmet ble etablert på bakgrunn av Stortingsmelding nr. 16 «Leve med kulturminner» (2004-2005), og Stortingets mål om at fredete bygninger skulle settes i stand innen 2020.


== Formål ==
Bygg og Bevar skal bidra til at eldre bygninger blir brukt, forvaltet, satt i stand og utviklet, samt å redusere byggskader og tap av kulturhistoriske verdier. Verdiene bak programmet er bevaring, fagkompetanse og bærekraftig bygningsforvaltning. Gjennom dette arbeidet skal Bygg og Bevar bidra til å redusere tap av kulturminner og å bedre rammevilkårene for private eiere.Mandatet avgrenses til å gjelde naglefaste installasjoner i bygninger, tradisjonell byggeteknikk og materialbruk. Omfatter både fredet og verneverdig bygningsmasse i privat og offentlig eie.
Bygg og Bevar sørger for samordning og informasjonsflyt mellom fagmiljøene og holder oversikt over hva som skjer rundt i landet. Dette gjelder kulturminneforvaltningen, de kulturhistoriske fagmiljøene/ bygningsvernsentrene og byggenæringen.


== Bygningsvernsentre ==
Bygningsvernsentrene i Norge er ulikt organisert og finansiert. Felles for de fleste av dem er at de engasjerer seg innen tradisjonshåndverk og formidling av lokal byggeskikk. Finansieringen kommer for de fleste fra Fylkeskommunen, som har det regionale ansvaret innen kulturminneforvaltningen.
En oppdatert oversikt over byggeskikksentre og fagmiljø kan finnes på nettportalen Bygg og Bevar.


== Redaksjon ==

Redaksjonen i Bygg og Bevar består pr. 2022 av fagsjef bygningsvern Olle Christer Stenby, fagsjef marked og kommunikasjon Anette Ramstad og daglig leder/ ansvarlig redaktør Christel E. Wigen Grøndahl.Nettsiden hadde fra lansering i oktober 2010 til 1. mars 2022 2 635 681 brukere, 3 654 707 økter og 6 129 673 leste artikler. 


== Styringsgruppe ==
Bygg og Bevars styringsgruppe består av representanter fra byggenæring og kulturminnevern.
Styreledere i Bygg og Bevar

Jørgen Leegaard, direktør kompetanse, Byggenæringens Landsforening (2009)
Nils Marstein, Miljødepartementet (2010-2012)
Kristin Bakken, avdelingsdirektør, Riksantikvaren (2013-2015)
Jørn Holme, riksantikvar, Riksantikvaren (2016-2018)
Linda Veiby, Riksantikvaren (2019- 2021)
Turid Kolstadløkken, Riksantikvaren (2021- )


== Referanser ==


== Eksterne lenker ==
Bygg og Bevars hjemmeside - besøkt 28. januar 2019.
Stortingsmelding nr. 16 (2004-2005) Leve med kulturminner - besøkt 28. januar 2019.
Klima- og miljødepartementet - besøkt 28. januar 2019.
Byggenæringens Landsforening - besøkt 28. januar 2019.
Krzyżowa

Krzyżowa (tysk: Kreisau, eldre stavemåte Creisau) er en landsby med omkring 200 innbyggere i sørvestre Polen,10 kilometer øst for byenn Świdnica. Administrativt tilhører stedet Świdnica landkommune i distriktet Powiat świdnicki i det nederschlesiske vojvodskap.
Her ligger det et 1700-tallsslott som har tilhørt slekten von Moltke. Kreisaukretsen, en tysk antinazistisk motstandsbevegelse under andre verdenskrig, har sitt navn etter stedet.


== Historie ==
Slottet ble ervervet sent på 1800-tallet av den pensjonerte feltmarskalk Helmuth von Moltke den eldre. Hans slektning Helmuth James von Moltke (1907-1945), en av de ledende innen Kreisaukretsen, anordnet i Berghaus tre hemmelige møter 1942-1943 der de la planer for en demokratisk maktovertagelse etter Hitlers død.
Kreisau var i november 1989 åsted for en tysk-polsk forsoningsseremoni, i nærvær av regjeringssjefene Helmut Kohl og Tadeusz Mazowiecki. I Krzyżowa finnes det siden 1998 en stiftelse for europeisk ungdomsutveksling.


== Referanser ==


== Kilder ==
Erinnerungen an Kreisau 1930–1945. 1997. ISBN 3-406-42653-0. 


== Eksterne lenker ==
(en) Krzyżowa – kategori av bilder, video eller lyd på Commons
Alexander Luria

Alexander Romanovitsj Luria (født 16. juli 1902 i Kazan i Russland, død  14. august 1977 i Moskva) var en russisk nevropsykolog som arbeidet ved Burdenko-institutet i Moskva.
Luria studerte ved Kazanuniversitetet (eksamen 1921), Kharkiv Medical Institute og 1st Moskva Medical Institute (eksamen 1937). Han ble utnevnt til professor (1944), ble doktor i pedagogikk (1937) og i medisinske vitenskaper (1943). 
I Moskva arbeidet han som nyutdannet blant annet på et barnehjem eller barnehage (russisk: Detski Dom kalt Internasjonal solidaritet etter at tyske og russiske fagforeninger overtok finansieringen) ledet av psykoanalytikeren Vera Schmidt (gift med Otto Schmidt). På barnehjemmet arbeidet han sammen med Sabina Spielrein og Lev Vygotskij. Trolig fungerte den noe eldre Spielrein som deres lærer og mye tyder på at Spielrein innflytelse på begges vitenskapelige arbeid. Luria henviste aldri til Spielrein og nevnte henne ikke i sin selvbiografi.


== Bibliografi i utvalg ==
Luria, AR (1932). The Nature of Human Conflicts - or Emotion, Conflikt, and Will: An Objective Study of Disorganisation and Control of Human Behaviour. New York: Liveright Publishers.
Luria, AR (1962) Higher Cortical Functions in Man. Moscow University Press. Library of Congress Nummer: 65-11340
Luria, AR (1963). Restoration of Function After Brain Injury. Pergamon Press.
Luria, AR (1966). Human Brain and Psycological Processes. Harper & Row.
Luria, AR (1970) Traumatic Aphasia:  Its Syndromes, Psychology, and Treatment. Mouton de Gruyter. ISBN 90-279-0717-X
Luria, AR (1973). The Working Brain. Basic Books. ISBN 0-465-09208-X
Luria, AR (1976). The Cognitive Development: Its Cultural and Social Foundations. Harvard University Press. ISBN 0-674-13731-0
Luria, AR; (1987). The Mind of a Mnemonist: A Little Book About A Vast Memory. Harvard University Press. ISBN 0-674-57622-5
Luria, AR, Solotaroff, Lynn (1987). The Man with a Shattered World: The History of a Brain Wound. Harvard University Press. ISBN 0-674-54625-3
Luria, AR (2005) selvbiografi av Alexander Luria: A Dialogue with the Making of Mind. Lawrence Erlbaum Associates, Inc. ISBN 0-8058-5499-1


== Referanser ==


== Kilder ==
Bra Böckers lexikon, 1977


== Eksterne lenker ==
http://www.neuropsychotherapist.com/alexander-luria-life-research-contribution-to-neuroscience/ Arkivert 4. august 2018 hos Wayback Machine.
Wilhelm Johannessen

Wilhelm Aksel Johannessen (født 10. april 1909, død 11. juli 1998) var en norsk vektløfter. Han var en av dem som startet/grunnla vektløfting i Norge på 30-tallet. Han var medlem av Oslo Atletklub. Han tok gull i lettvekt (-67,5 klassen) i NM i vektløfting i 1939, det første NM i vektløfting som ble arrangert. Han tok gull også i 1940, 1946, 1947 og 1948 og sølv i 1949. Han tok bronse i nordisk mesterskap i 1947, i København. Han var også medlem i Oslo Turnforening og drev med turn, friidrett, boksing og bryting.


== Referanser ==


== Litteratur ==
Norges vektløfterforbund. [Tønsberg]: [Forbundet]. 1996.
Vitenskapsåret 1730

Vitenskapsåret 1730 er en oversikt over hendelser, prisvinnere, fødte og avdøde personer med tilknytning til vitenskap i 1730.


== Oppdagelsesreiser ==
28. februar − Vitus Bering ankom Moskva etter sin første ekspedisjon til Russlands østlige områder. Ekspedisjonen startet 1728.


== Astronomi ==
Grandjean de Fouchy utviklet analemma.


== Fysikk ==
René Antoine Ferchault de Réaumur foreslo Réaumurskalaen overfor Vitenskapsakademiet i Paris, der 0 er vannets frysepunktstemperatur og 80 er kokepunktet.
Réaumur konstruerte det første alkoholtermometeret.


== Teknologi ==
John Hadley oppfant sekstanten.
Gjøkuret ble oppfunnet av en urmaker fra Schönwald i Schwarzwald.


== Fødsler ==
11. mars − Otto Friedrich Müller (død 1784), dansk zoolog.
26. juni − Charles Messier (død 1817), fransk astronom.


== Dødsfall ==
1. november − Luigi Ferdinando Marsigli (født 1658), italiensk naturhistoriker.


== Referanser ==


== Se også ==
Andrej Rubljov (andre betydninger)

Andrej Rubljov er navnet til flere personer:

Andrej Rubljov, ikonmaler
Andrej Rubljov (tennisspiller)


== Media ==
Andrej Rubljov (film), om ikonmaleren
Camp Echo

Camp Echo er det tredje musikkalbumet til Highasakite og ble utgitt i 2016 av Propeller Recordings. 


== Sporliste ==
«My Name Is Liar» (3:44)
«Samurai Swords» (3:19)
«Someone Who’ll Get It» (3:42)
«My Mind Is A Bad Neighborhood» (4:47)
«God Don't Leave Me» (5:55)
«I Am My Own Disease» (3:38)
«Golden Ticket» (3:53)
«Deep Sea Diver» (4:26)
«Chernobyl» (5:34)Alle sporene er skrevet av Ingrid Helene Håvik.


== Referanser ==


== Eksterne lenker ==
(en) Camp Echo på Discogs 
(en) Camp Echo på MusicBrainz
Amerikagulved

Amerikagulved (Cladrastis kentukea, tidligere Cladrastis lutea) er et løvfellende tre i erteblomstfamilien. Det vokser vilt i sørøstlige USA.
Det blir 10–15 m høyt med en bred, avrundet krone. Barken er glatt og grå. Kjerneveden er gul, og bladverket har en markant, lysegrønn farge. Bladene er 20–38 cm lange og ulikefinnede med 7–11 småblad som sitter spredt langs hovedstilken. Småbladene er helrandede og eggformete til elliptiske. Bladstilkens grønne, oppsvulmede basis dekker flere knopper. Høstfargen er gullgul.
Blomsterstanden er en hengende, 20–40 cm lang topp med hvite, duftende blomster. Trærne blomstrer ikke før de er 8–10 år gamle, og da blomstrer de ofte rikt bare hvert annet eller tredje år. Blomstringstida er sent på våren; i Norge blomstrer arten rundt sankthans. Frukten er en flat, inntil 8 cm lang belg med 4–6 frø. Den blir moden i september–oktober og henger ofte på utover vinteren.
Amerikagulved vokser på godt drenert, kalkholdig jord i elvedaler, skråninger og åsrygger. Den har i motsetning til de fleste andre arter i erteblomstfamilien ikke rotknoller med nitrogenbindende bakterier.
Arten er sjelden i vill tilstand, og utbredelsen er svært spredt. Den er vanligst i Appalachene i Kentucky, Tennessee, Georgia, Nord-Carolina og Virginia, og på Ozarkplatået i Missouri, Arkansas og Oklahoma. Spredte bestander finnes også i Indiana, Illinois, Mississippi og Alabama.
Treslaget blir plantet i hager på grunn av blomstringen og høstfargen. En kultivar med rosa blomster, 'Rosea', blir også dyrket. Arten er lite brukt i Norge, men finnes blant annet i Botanisk hage på Tøyen i Oslo. Unge trær er ikke særlig vinterherdige, men voksne trær kan plantes i herdighetssone 3 eller 4.


== Galleri ==

		
		
		
		


== Litteratur ==
A. Mitchell (1977). Trær i skog og hage. Oversatt av I. Gjærevoll. Tiden. s. 306. ISBN 82-10-01282-7. 
O.B. Hansen (13. juli 2017). «Cladrastis kentukea – «hvitregn» til sankthans». Park & Anlegg. Arkivert fra originalen 29. januar 2019. Besøkt 29. januar 2019. 
«Cladrastis kentukea». Missouri Botanical Garden. Besøkt 29. januar 2019. 
«Yellow-Wood». Illinois Wildflowers. Besøkt 3. februar 2022. 
W.R. Graves og W. van de Poll (1992). «Further evidence that Cladrastis kentukea (Dum.-Cours.) Rudd does not fix nitrogen with rhizobia». HortScience. 27 (10): 1137. ISSN 0018-5345. doi:10.21273/HORTSCI.27.10.1137. 


== Eksterne lenker ==
(en) Amerikagulved i Encyclopedia of Life 
(en) Amerikagulved i Global Biodiversity Information Facility 
(en) Amerikagulved hos ITIS 
(en) Amerikagulved hos NCBI 
(en) Amerikagulved hos The International Plant Names Index 
(en) Amerikagulved hos Tropicos 
(en) Kategori:Cladrastis kentukea – bilder, video eller lyd på Wikimedia Commons 
(en) Cladrastis kentukea – galleri av bilder, video eller lyd på Wikimedia Commons 
Cladrastis kentukea – detaljert informasjon på Wikispecies
Poesislam

Poesislam, eller slampoesi (av engelsk poetry slam), er en konkurranseform der en poet eller dikter står på en scene og fremfører egne tekster eller poesi i konkurranse med andre poeter. Deltakerne er gjerne amatører, og det er publikum som kårer vinneren. Konkurransen befinner seg i krysningspunktet mellom diktopplesning, standup og spoken word.


== Bakgrunn og regler ==
Poesislam har sin opprinnelse i Chicago i USA i 1984, da bygningsarbeideren og poeten Marc Smith startet en poesiopplesningsserie på en jazzklubb i byen. Målet var å folkeliggjøre poesien ved å flytte poesiopplesninger fra akademiske fora til mer folkelige scener. Den første ordentlige poesislamen fant sted 25. juli 1986 på jazzklubben Green Mill.Opptredene blir som regel bedømt av et dommerpanel, bestående av fire–fem personer som velges fra publikum. Hver dommer bedømmer opptredenene med poeng fra 1 til 10, men den laveste og høyeste poengsummen strykes, slik at det kun er de tre midterste poengsummene som blir gjeldende. En kan også kåre en poesislam-vinner ut fra applaus eller annen respons fra publikum.


== Utbredelse ==
Siden starten i 1980-årene har poesislam spredt seg til store deler av verden og i Norge ble den første poesislamen arrangert i 2005 av Foreningen !les i samarbeid med De norske bokklubbene. I Norge har konkurranseformen blitt populær utover i 2010-årene, særlig blant yngre. Årlig arrangeres det norgesmesterskap og flere slampoesi-konkurranser rundt om i landet, i tillegg til nordiske mesterskap og verdensmesterskap.


== Referanser ==
Kristian Solland Reinton

Kristian Solland Reinton (født 5. juli 1996) er en norsk skøyteløper som representerer Norge og Hol Idrettslag.
I skøytesesongen 2018/2019 deltar han i nasjonale og internasjonale konkurranser i hurtigløp på skøyter. Han ble tatt ut som verdenscupdebutant i seniorklassen til verdenscupstevne nummer 5 for sesongen 2018/19 i Vikingskipet på Hamar.


== Personlige rekorder ==


== Referanser ==


== Eksterne lenker ==
(en) Kristian Solland Reinton – Speedskatingbase.eu 
(en) Kristian Solland Reinton – SpeedSkatingNews.info 
(en) Kristian Solland Reinton – TheSports.org 
(en) Kristian Solland Reinton hos SpeedSkatingResults.com
(en) Kristian Solland Reinton på Jakub Majerski's Speedskating database (Adelskalender distanser og sammenlagt)
(en) Kristian Solland Reinton på www.isu.html.infostradasports.com
«NSF Talent/Junior 2018/2019 : Kristian Solland Reinton» (.pdf). Norges Skøyteforbund. juli 2018. Besøkt 28. januar 2019. Bilder(en) Bilder av Kristian Solland Reinton på SpeedSkatingPhotos.info/DesgPhoto.com
(en) Bilder av Kristian Solland Reinton på www.GettyImages.com.au
Andy Bell (Erasure)

Andrew Ivan Bell (født 25. april 1964) er forsanger i den engelske synthpopduo Erasure.


== Diskografi ==
Studioalbum som soloartist2005 – Electric Blue
2010 – Non-Stop
2013 – iPop (med Shelter)
2014 – Torsten the Bareback Saint
2015 – iPop Deluxe (med Shelter)
2015 – Variance – The 'Torsten The Bareback Saint' Remixes
2016 – Torsten The Beautiful Libertine
2016 – Variance II, The 'Torsten The Beautiful Libertine' Remixes


== Referanser ==


== Eksterne lenker ==
(en) Offisielt nettsted 
(en) Andy Bell (singer) – kategori av bilder, video eller lyd på Commons 
(en) Andy Bell på Internet Movie Database 
(en) Andy Bell hos The Movie Database 
(en) Andy Bell på Apple Music 
(en) Andy Bell på Discogs 
(en) Andy Bell på MusicBrainz 
(en) Andy Bell på Spotify 
(en) Andy Bell på Songkick 
(en) Andy Bell på Last.fm 
(en) Andy Bell på Genius — sangtekster 
(en) Andy Bell på AllMusic 
Andy Bell på Twitter 
Andy Bell på Facebook